text: Калі ты стаміў(ла)ся ад алертнасці сучаснай музыкі, то ўключай новую плытку менскай гранж-банды Just і паглыбляйся ў дрыгву сіэтлаўскага нігілізму. Хлопцы працягваюць легендарныя традыцыі 90-х, таму самы час дастаць парваную цяльняшку з запыленай шафы і затусіць у бліжэйшым падвале.
  – «Black Paper Doll» – гэта не канцэптуальны альбом, тут няма агульнай тэмы, хутчэй гэта набор гісторый, уражанняў, зафіксаваных за пэўны перыяд нашай творчасці. Напрыклад, «Angry Dad» – гэта песня пра інцэст і хатні гвалт, напісаная ад асобы Бэверлі Марш з «Яно» Стывена Кінга, а «Scream of the Eastern Sirens» – здзеклівая іронія з тых, хто настальгуе па савецкаму мінуламу. Мы дагэтуль натхняемся класічным сіэтлаўскім гучаннем 90-х, таму і на трэцім поўнафарматніку яго навалам.